Φυλλάδιο: Βρείτε Συμβιβαστική Λύση

Εργαστείτε με τον συνεργάτη σας και σκεφτείτε συμβιβαστικές λύσεις για καθεμία από τις ακόλουθες περιπτώσεις.

Καταγράψτε την καλύτερη συμβιβαστική λύση σας σε ξεχωριστό φύλλο χαρτιού. Κάνετε έναν συμβιβασμό. Το ένα μέλος θα μπορούσε να γράψει τις απαντήσεις της μιας πλευράς και το άλλο μέλος θα μπορούσε να γράψει τις απαντήσεις της άλλης πλευράς.

1. Ο οκτάχρονος Θωμάς θέλει να παίξει. Οι γονείς του θέλουν να ολοκληρώσει όλα τα μαθήματά του.
2. Μια οικογένεια επισκέπτεται το μουσείο. Ο πατέρας θέλει να δει την ενότητα με τις τεχνικές εφευρέσεις. Η μητέρα θέλει να δει την ενότητα για τη μόδα του 19ου αιώνα. Τα παιδιά θέλουν να δουν την ενότητα που αφορά τις μεσαιωνικές μάχες.
3. Δύο φίλοι σχεδιάζουν να πάνε σινεμά. Ο Κώστας θέλει να δει μία κωμωδία και η Μαρίνα θέλει να δει ένα θρίλερ.
4. Υπάρχει μόνο ένα μπάνιο στο σπίτι. Ο Χρήστος θέλει να χρησιμοποιήσει το ντους πρώτα γιατί ετοιμάζεται να βγει έξω βόλτα με τους φίλους του. Η Δανάη θέλει να κάνει πρώτα μπάνιο γιατί ετοιμάζεται να πάει για μάθημα.
5. Η Αλίκη θέλει πίτσα για βραδινό. Η αδελφή της, η Μαρία, θέλει μακαρόνια.
6. Ένας πατέρας θέλει ο γιος του να έρθει μαζί του για ψάρεμα αυτό το Σαββατοκύριακο. Ο γιος του θέλει να πάει για skateboarding με τους φίλους του.
7. Τα παιδιά σε μια οικογένεια πρέπει να βοηθήσουν στο νοικοκυριό. Ο Μάνθος έπλυνε τα πιάτα χθες και δεν θέλει να τα πλύνει ξανά σήμερα. Η Βάσω σκούπισε και στέγνωσε τα πιάτα χθες και δεν θέλει κάνει ξανά το ίδιο σήμερα.
8. Ο Πέτρος θέλει να καλέσει τους φίλους του στο σπίτι, αλλά ο μεγαλύτερος αδελφός του, ο Δημήτρης, δεν θέλει να έρθει κόσμος στο σπίτι. Θέλει ηρεμία και ησυχία, ώστε να μπορεί να χαλαρώσει.
9. Το αφεντικό θέλει η καλύτερη πωλήτριά του, η Κατερίνα, να εργαστεί έως αργά. Η Κατερίνα δεν θέλει να δουλέψει μέχρι αργά, διότι θέλει να πάει στο σπίτι της και να περάσει χρόνο με τα παιδιά της.
10. Η Αθηνά και η Μαργαρίτα θέλουν και οι δυο να χρησιμοποιήσουν το Διαδίκτυο στον μοναδικό ηλεκτρονικό υπολογιστή της οικογένειας.