Title: Παρατήρηση ή αξιολόγηση;

Exercise Code: SLINTEGRA035

|  |  |  |
| --- | --- | --- |
| Modules: | Group size: | Duration: |
| 5. Conflict Solving Strategies  6. Problem Solving Strategies  11. Reflection & Evaluation | Individual  Small group  Large group | 60 min |

**Purpose:**

* Προσδιορισμός της ικανότητας διάκρισης μεταξύ παρατηρήσεων και αξιολογήσεων
* Βελτίωση της επικοινωνίας

**Description:**

Οι συμμετέχοντες κυκλώνουν τους αριθμούς μπροστά από κάθε δήλωση που νομίζουν ότι αποτελεί μια παρατήρηση, μη ενέχοντας κανενός είδους αξιολόγηση μέσα σε αυτή.

1. Ο Γιάννης ήταν θυμωμένος μαζί μου εχθές άνευ λόγου.

2. Χθες το βράδυ η Αναστασία δάγκωσε τα νύχια της, ενώ παρακολουθούσε τηλεόραση.

3. Ο Σάκης δεν ζήτησε τη γνώμη μου, κατά τη διάρκεια της συνεδρίασης.

4. Ο πατέρας μου είναι ένας καλός άνθρωπος.

5. Η Γεωργία εργάζεται πάρα πολύ.

6. Ο Άρης είναι επιθετικός.

7. Η Μελίνα ήταν πρώτη στη γραμμή καθημερινά αυτή την εβδομάδα.

8. Ο γιος μου δεν βουρτσίζει συχνά τα δόντια του.

9. Ο Λουκάς μου είπε ότι δεν μου πηγαίνουν τα κίτρινα.

10. Η θεία μου παραπονιέται όταν μιλάω μαζί της.

Ο εκπαιδευτής συζητά τις απαντήσεις με βάση τις ακόλουθες διευκρινίσεις:

1. Σε αυτή την πρόταση υπάρχει το στοιχείο της αξιολόγησης, κυρίως μέσα από τα λόγια «για κανένα λόγο». Ακόμη και η δήλωση ότι ο Γιάννης ήταν θυμωμένος είναι μια μορφή αξιολόγησης, επειδή ο Γιάννης δεν ήταν κατ’ ανάγκη θυμωμένος, αλλά πληγωμένος, φοβισμένος, λυπημένος ή κάτι άλλο. Μια παρατήρηση χωρίς αξιολόγηση θα μπορούσε να είναι: «Ο Γιάννης χτύπησε τη γροθιά του στο τραπέζι.»
2. Εάν κυκλώσατε αυτόν τον αριθμό, έχετε δίκιο. Εκφράστηκε μια παρατήρηση χωρίς να ενέχει αξιολόγηση.
3. Εάν κυκλώσατε αυτόν τον αριθμό, έχετε δίκιο. Εκφράστηκε μια παρατήρηση χωρίς να ενέχει αξιολόγηση.
4. Αυτή η πρόταση αποτελεί επίσης ένα παράδειγμα αξιολόγησης. Οι λέξεις «καλός άνθρωπος» σημαίνουν αξιολόγηση. Μια παρατήρηση χωρίς αξιολόγηση θα μπορούσε να είναι: «Τα τελευταία είκοσι πέντε χρόνια, ο πατέρας μου έδινε το ένα δέκατο του μισθού του για φιλανθρωπικούς σκοπούς.»
5. Σε αυτή την πρόταση το παράδειγμα της αξιολόγησης βρίσκεται στα λόγια «πάρα πολύ». Μια παρατήρηση χωρίς αξιολόγηση θα μπορούσε να είναι: «Η Γεωργία πέρασε πάνω από εξήντα ώρες στο γραφείο αυτή την εβδομάδα.»
6. Το παράδειγμα αυτό εμπεριέχει μια άλλη περίπτωση αξιολόγησης, δηλαδή τη λέξη «επιθετικός». Μια παρατήρηση χωρίς αξιολόγηση θα μπορούσε να είναι: «Ο Άρης χτύπησε την αδελφή του όταν άλλαξε κανάλι στην τηλεόραση».
7. Εάν κυκλώσατε αυτόν τον αριθμό, έχετε δίκιο. Εκφράστηκε μια παρατήρηση χωρίς να ενέχει αξιολόγηση.
8. Η πρόταση περιέχει μια λέξη με ένα στοιχείο αξιολόγησης, συγκεκριμένα πρόκειται για τη λέξη «συχνά». Μια παρατήρηση χωρίς αξιολόγηση θα μπορούσε να είναι: «Ο γιος μου δεν βούρτσισε τα δόντια του πριν πάει για ύπνο δύο φορές αυτή την εβδομάδα».
9. Εάν κυκλώσατε αυτόν τον αριθμό, έχετε δίκιο. Εκφράστηκε μια παρατήρηση χωρίς να ενέχει αξιολόγηση.
10. Η λέξη «παραπονιέται» ενέχει στοιχεία αξιολόγησης. Μια παρατήρηση χωρίς αξιολόγηση θα μπορούσε να είναι: «Η θεία μου μού τηλεφώνησε τρεις φορές αυτή την εβδομάδα και κάθε φορά μιλούσε για τα άτομα που της φέρθηκε με τρόπο που δεν της άρεσε."

Η ομάδα συζητά ποιες από τις προτάσεις έβαλαν σε κύκλο οι συμμετέχοντες και σκέφτηκαν ότι ήταν μόνο προτάσεις παρατήρησης.

**Methods:**

Συζήτηση

Η άσκηση μπορεί να είναι μια καλή αφετηρία για την ανάπτυξη μιας συζήτησης στην ομάδα.

**Advice for Trainer:**

Ο εκπαιδευτής θα πρέπει να ενθαρρύνει μια συζήτηση σχετικά με το γιατί οι συμμετέχοντες κύκλωσαν τις προαναφερθείσες προτάσεις και ποια είναι, κατά τη γνώμη τους, η διαφορά μεταξύ της παρατήρησης και της αξιολόγησης. Ο εκπαιδευτής θα πρέπει επίσης να δώσει τον σαφή ορισμό και τη διαφορά μεταξύ αυτών των δύο όρων και να επιχειρήσει να διαμορφώσει μια συζήτηση γύρω από τη σπουδαιότητα της διάκρισης μεταξύ των δύο.

**Source/Literature:**

Προσαρμογή από: “Nonviolent communication: a language of life”, B. Rosenberg, 2003

**Handouts:**

Παρατήρηση ή αξιολόγηση;